                             højesterets dom
                         afsagt torsdag den 6. oktober 2011
sag 148/2009
(1. afdeling)
lloyd’s syndikaterne:
aegis syndicate no. 1225,
beazley syndicate no. 2623,
beazley syndicate no. 0623,
millennium syndicate no. 1221
og
chaucer marine syndicate no. 1084
c/o first marine insurance a/s
(advokat lars rosenberg overby)
mod
samlast a/s
(advokat ulla fabricius)
og
alex andersen ølund a/s
(advokat michael villadsen)
i tidligere instans er afsagt dom af sø- og handelsretten den 11. maj 2009.
i pådømmelsen har deltaget fem dommere: børge dahl, poul søgaard, jytte scharling,
vibeke rønne og oliver talevski.
påstande
appellanterne, lloyd’s syndikaterne: aegis syndicate no. 1225, beazley syndicate no. 2623,
beazley syndicate no. 0623, millennium syndicate no. 1221 og chaucer marine syndicate
no. 1084 c/o first marine insurance a/s, har nedlagt påstand om, at samlast a/s og alex
                                                - 2 -
andersen ølund a/s solidarisk, subsidiært alternativt, til appellanterne skal betale 260.250,82
kr. med rente 5 % p.a. fra den 2. marts 2007.
samlast a/s og alex andersen ølund a/s har nedlagt påstand om stadfæstelse
samlast og ølund har gentaget påstandene om friholdelse over for hinanden.
appellanternes påstand er reduceret med det provenu, der fremkom ved bortauktionering af
genfunden vin gennem bruun rasmussen kunstauktioner.
supplerende sagsfremstilling
ved e-mail af 17. august 2006 fra samlast ved lars raasthøj til weinart aps ved kristoffer
meier axel sendte samlast et fragttilbud om ”import af vin fra europa
(vindistrikterne)”.
i en e-mail af 7. september 2006 til lars raasthøj anmodede kristoffer meier axel samlast
om at afhente vine fra frankrig. i e-mailen hedder det bl.a.:
       ”lars, 13 paller, sørg lige for at den her bliver håndteret ekstra forsigtigt idet der for
       over 3 millioner på den og med kølevogn, tak.”
i det dokument, som var vedhæftet e-mailen, er bl.a. vinenes navne, mængde, antal og pris
angivet.
der er fremlagt et kontokort over samlasts samarbejde med weinart aps. bogføringen om-
fatter perioden fra den 18. september til den 28. december 2006.
forklaringer
til brug for højesteret er der afgivet forklaring af kristoffer meier axel og supplerende for-
klaring af lars raasthøj,
kristoffer meier axel har forklaret, at han siden 1996 har været ejer af og direktør i weinart
aps, der sælger udsøgte, sjældne og gamle vine i udlandet. han er i danmark kendt for at
sælge sådanne vine. han køber vinene rundt omkring i europa bl.a. på auktioner, og der er
hovedsageligt tale om dyre vine. han køber dog enkelte gange billigere vine direkte fra fran-
                                               - 3 -
ske vinbønder, men i så fald sker det altid i forbindelse med køb af dyre vine. kun omkring 2
% af de vine, han køber, er billige vine. ved billige vine forstår han vine, der koster ca. 100
kr. pr. flaske.
han købte de i sagen omhandlede vine på stockholm auktionsverk, der udelukkende sælger
dyre vine. han bød på dem telefonisk, og da han havde købt dem, rekvirerede han en trans-
port hos samlast. han købte vinene i maj 2006. vinene stod indtil oktober 2006 opmagasine-
ret hos maxtrans, idet det ikke var hensigtsmæssigt at transportere dem i de varme sommer-
måneder.
han ringede til lars raasthøj fra samlast og bookede transporten. han havde indledt samar-
bejdet med samlast ca. et halvt år forinden, og han var ikke først begyndt at bruge samlast
som transportør 14 dage til 1 måned inden. han husker ikke, om bookingen også skete pr. e-
mail. han forklarede lars raasthøj, at der var tale om eksklusive vine, der havde en stor
værdi. lars raasthøj kendte ham også i forvejen og vidste, hvilke vine han handler med. han
sendte ikke en faktura med oplysning om vinenes værdi. det mener han ikke, at han er for-
pligtet til, så længe transportøren ved, at der er tale om eksklusive vine. han præciserede end-
videre over for lars raasthøj, at vinene skulle transporteres på køl. lars raasthøj oplyste
hertil, at der ikke er kølebiler i sverige, men at han ville vende tilbage.
lars raasthøj vendte senere tilbage og oplyste, at han havde fundet en lastbil, der bruges til
transport af blomster, som vinene kunne transporteres forsvarligt i. herefter hørte han ikke
mere, før han modtog en e-mail fra lars raasthøj om, at vinene var blevet stjålet. det fremgik
vist nok af e-mailen, at låsene på lastbilen ikke virkede, hvilket efter hans opfattelse var meget
utilfredsstillende og virkede uprofessionelt.
på et senere tidspunkt modtog han et telefonopkald fra philip dyna fra kjær sommerfeldt, der
oplyste, at han havde fået indleveret en la tache 1942 og nogle andre vine. han så herefter
nogle fotos på stockholm auktionsverks hjemmeside af flere af de stjålne vine, herunder en
flaske la tache 1942, som han kunne kende, fordi den er nummereret. vinene blev efterføl-
gende udleveret til det svenske politi, og mange af dem blev solgt på en auktion hos bruun
rasmussen. han kunne genkende mange af de stjålne og nu solgte vine på listen over vine i
                                               - 4 -
skrivelse af 5. januar 2009 til first marine. det svenske politi opgav efterforskningen af sagen
for ca. 1 år siden.
lars raasthøjs forklaring i sø- og handelsretten om, at samlast trods anmodning herom ikke
modtog andre oplysninger om godset, heller ikke om dets værdi, eller krav om temperaturen
under transporten, er efter hans opfattelse usand. en af grundene til, at han bruger samlast
som transportør, er, at de anvender temperaturkontrollerede vogne, og at lars raasthøj netop
vendte tilbage og forklarede, at han havde fundet en blomstervogn.
han har tidligere indgået en transportaftale med samlast. det drejede sig om en transport fra
bordeaux af 13 paller vine til en samlet værdi af 3 mio. kr. vinene havde en gennemsnitlig
indkøbspris på 500 kr. pr. flaske. han oplyste vinenes værdi i bookingen, da der var tale om
en meget stor mængde. de nærmere detaljer om denne transport fremgår af en e-mail, som
han sendte til lars raasthøj den 7. september 2006. vinene blev transporteret i en kølebil. de
vine, han køber, bliver ikke altid transporteret i kølebil. det afhænger af årstiden.
han mener også, at han tidligere har brugt samlast til transport af vine fra belgien, og at der i
dette tilfælde også var tale om dyre vine. der er kun en eller to vinauktioner i sverige om året,
og han har ikke før brugt samlast til transport af vine fra sverige.
lars raasthøj har forklaret, at han er direktør og medejer af samlast a/s. samarbejdet med
weinart aps blev indledt i midten af august 2006. den første transport, samlast udførte for
weinart, blev booket den 7. september 2006, jf. e-mail fra kristoffer meier axel. samarbejdet
med weinart vedrørte primært transporter fra frankrig, spanien, italien og benelux-landene.
transporter fra sverige var fra starten ikke en del af samarbejdet.
han fik ved samarbejdets begyndelse at vide, at weinart var vinimportør, men vidste i øvrigt
ikke noget om weinarts virksomhed. han fik ikke at vide, at weinart handler med dyre og
eksklusive vine. han ved ikke, om det er almindelig kendt i branchen, at weinart handler med
dyre og eksklusive vine. da han så, hvilke vine weinart ved bookingen af 7. september 2006
ønskede transporteret, bemærkede han, at der var tale om dyre vine. det er ikke usædvanligt,
at samlasts kunder importerer vine i den prisklasse.
                                                - 5 -
den instruktion, kristoffer meier axel gav i e-mailen af 7. september 2006, medførte, at disse
vine blev transporteret i kølebil og håndteret af særligt betroede vognmænd og chauffører.
weinart har en gang imellem præciseret i en ordre, at det var meget dyre vine, der skulle
transporteres. i de tilfælde er der hver gang blevet truffet særlige forholdsregler. samlast be-
nytter særligt betroede vognmænd og chauffører, når forsendelserne er af høj værdi.
kristoffer meier axel afgav den bestilling, som den foreliggende sag drejer sig om. i ordren
stod der ”en palle, ca. 100 kg vin”. samlast fik ingen oplysninger om forsendelsens værdi. i
weinarts ordre stod der, at samlast skulle kontakte speditionsfirmaet maxtrans med henblik
på afhentning af vinen. den 28. september 2006 tog han kontakt til maxtrans via fax. han
udfyldte selv den øverste tredjedel af faxskrivelsen. faxen blev sendt til maxtrans, som retur-
nerede den efter at have udfyldt punkt 1-6 på midten af fax-siden. her oplyste maxtrans bl.a.
om, hvor afhentning skulle ske.
han tog kontakt til alex andersen ølund a/s ved e-mail af 4. oktober 2006. han skulle have
svar på de spørgsmål om læssedato, leveringsdato, bilnummer og pris, som fremgår af e-mai-
len. han fik imidlertid ikke svar på de stillede spørgsmål, og den nederste del af faxen blev
derfor aldrig udfyldt. den 6. oktober 2006 rykkede han ølund. han fik da at vide, at pallen
allerede var afhentet og var blevet stjålet.
han sendte herefter en e-mail til weinart og fortalte om situationen. han oplyste ikke ved den
lejlighed, om den bil, der var brugt til at transportere godset, havde været aflåst eller ej. han
bad weinart om at få oplysning om værdien af den transporterede vin, men fik ikke svar.
værdien af vinen blev først kendt for ham, da first marine den 4. januar 2007 mailede en
kopi af en faktura, der viste, hvilke vine der var blevet transporteret, og hvilken værdi de
havde.
weinart havde ikke afgivet et specifikt ønske om, at transporten skulle ske i en kølebil eller i
en aflåst bil. han var ikke i dialog med weinart om, at det var en blomsterbil, der ville blive
anvendt. blomsterbiler kan anvendes som kølebiler. samlast bestilte ikke transport i kølebil
hos ølund. der er som udgangspunkt ikke forskel i pris, om man benytter en kølebil eller en
almindelig bil. hvis man bestiller en transport, hvor kølefunktionen skal være slået til, vil der
være et pristillæg.
                                               - 6 -
han var ikke bekendt med, at det var vin indkøbt på auktionshus, der skulle transporteres.
selv om han havde vidst det, ville han ikke nødvendigvis have været klar over, at der var tale
om dyr vin. der bliver også handlet billig vin på auktion. weinart har nogle gange oplyst om
værdien af det, der skulle transporteres. samlast har haft cirka 24 transporter for weinart.
cirka 40 % af disse har vedrørt vin af høj værdi. af de 24 transporter husker han ikke, hvilket
nummer i rækken den foreliggende sags transport var.
samlast anvender ølund som samarbejdspartner, fordi ølund kører regelmæssigt i sverige.
samlast har ikke andre samarbejdspartnere i sverige. samlast beskæftiger sig i øvrigt ikke
med det svenske marked. han er ikke bekendt med, om ølund ellers kører med vin.
han forventer, at kunderne oplyser, hvis de har brug for at få transporteret vin eller andet i
kølebil. han ved ikke, hvornår man anvender kølebil til transport af vin i sverige og norge.
ved transport af vin fra mellem- og sydeuropa spiller bl.a. temperaturen udenfor en rolle for,
om det er nødvendigt at anvende kølebil. vine af høj kvalitet transporteres ikke altid i kølebil.
højesterets begrundelse og resultat
også efter bevisførelsen for højesteret må det lægges til grund, at weinart aps alene gav
samlast a/s oplysning om, at godset var en palle vin på 153 kg. det er således ikke godtgjort,
at samlast fik at vide, at der var tale om vin af høj værdi, eller at vinen skulle behandles på en
særlig måde. bevisførelsen giver ikke grundlag for at fastslå, at samlast eller alex andersen
ølund a/s på anden måde blev bekendt med, at godset bestod af vin af høj værdi, eller for, at
det var groft uagtsomt, at de ikke blev bekendt hermed.
sø- og handelsretten har fundet, at transportørerne på den angivne baggrund var berettiget til
at behandle pallen med de 153 kg vin som almindelig stykgods. der er ikke for højesteret
fremkommet noget, som giver grundlag for at tilsidesætte denne vurdering.
herefter og i øvrigt af de grunde, som sø- og handelsretten har anført, finder højesteret, at
det ikke er bevist, at skaden er forvoldt ved grov uagtsomhed, jf. cmr-lovens § 37. højeste-
ret stadfæster derfor dommen.
                                               - 7 -
                                     thi kendes for ret:
sø- og handelsrettens dom stadfæstes.
i sagsomkostninger for højesteret skal aegis syndicate no. 1225, beazley syndicate no.
2623, beazley syndicate no. 0623, millennium syndicate no. 1221 og chaucer marine syndi-
cate no. 1084 c/o first marine insurance a/s solidarisk betale 35.000 kr. til samlast a/s og
35.000 kr. til alex andersen ølund a/s.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
